text: Прекалената роботизация спъва производството на Model 3:: Investor.bg
  Прекалената роботизация спъва производството на Model 3
  Хората са подценявани, призна изпълнителният директор на компанията Илон Мъск
  Прекалената роботизация на производството е причината за проблемите, които имат Tesla с производството на седана Model 3. Това признава изпълнителният директор на компанията Илон Мъск, цитиран от Ройтерс.
  Той определя това като изцяло своя грешка и допълни, че "хората са подценявани". В интервю за CBS News, провело се в колата на Мъск, в която автопилотът се включва периодично, той призна, че са вкарали прекалено много технологии наведнъж в този автомобил, пише още Ройтерс.
  В момента Tesla произвежда по 2 хил. автомобила от седана Model 3. Обещанията бяха, че ще бъдат произвеждани по 5 хил. автомобила на седмица.
  480 коли по-малко – Tesla отново не спази производствената си цел за Model 3
  Нова мрачна прогноза за бъдещето на Tesla
  Заради тези проблеми от месеци Tesla е в губещи позиции. Въпреки това в петък Мъск беше категоричен, че Tesla няма нужда от допълнителен капитал и ще бъде печеливша през третото и четвъртото тримесечие. По-рано се появиха коментари, че компанията ще потърси начини да привлече още средства чрез различни методи, включително и от капиталовите пазари.
  Според публикация на сп. The Economist компанията ще има нужда от допълнителни между 2,5 млрд. и 3 млрд. долара през тази година.
  Tesla от месеци е губеща и от критично значение за финансовото ѝ състояние е производството на Model 3. А обещанията за обема на производството на седана така и не могат да бъдат изпълнени.
  Анализатори коментират пред Ройтерс, че финансовите потоци в компанията ще останат негативни поне до 2019 година.
  Още по темата: Новини автомобили Tesla Илон Мъск
  Тоя Мъск сега вода от 10 кладенеца ще донесе, за да си оправдае неуспехите.
  Ами вземи уволни роботите, какво чакаш, да направят стачка ли :)
  Тоя и той един гений, думи нямам. Явно човечеството не върви в правилната посока щом залага на един любител в автомобилостроенето :)